Diari Oficial de la Generalitat Valenciana


Sumari del DOGV 3700, del 02-03-2000 (2000/1357)

ORDRE de 10 de febrer de 2000, de la Conselleria d’Economia i Hisenda, per la qual acorda l’afectació al domini públic de la Generalitat Valenciana, per a la construcció dels jutjats del Partit Judicial de Moncada, el dret de propietat que es té sobre l’immoble situat en la partida de Santa Bàrbara o la Pedreta de Moncada (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3700

Data del DOGV
:   02-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1357


Data del document
:   10-02-2000

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * Moncada
    * cultura regional
    * propietat immobiliària

ORDRE de 10 de febrer de 2000, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per a la construcció dels jutjats del Partit Judicial de Moncada, el dret de propietat que es té sobre l'immoble situat en la partida de Santa Bàrbara o la Pedreta de Moncada (València). [2000/M1357]
  
Mitjançant escriptura pública de cessió gratuïta i acceptació atorgada davant el notari senyor Miguel García-Granero Márquez el dia 8 de febrer de 2000 la Generalitat Valenciana va adquirir el dret de propietat sobre l'immoble situat en la partida de Santa Bàrbara o la Pedreta de Moncada, i que consta en l'Inventari General de Béns i Drets de la Generalitat Valenciana amb el número A02/46/171/0018 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Justícia i Administracions Públiques ha sol·licitat l'afectació de l'immoble assenyalat per a ser destinat a la construcció dels jutjats del Partit Judicial de Moncada.
  
Per això, i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, per a ser usat com a jutjats, el dret de propietat que es té sobre l'immoble situat en la partida de Santa Bàrbara o la Pedreta de Moncada, de 1.000 m² de superfície, que consta en l'Inventari General de Béns i Drets de la Generalitat Valenciana amb el número A02/46/171/0018.
  
Confronta: nord, resta finca matriu de la qual es segrega aquesta; sud, carrer de Lepant; est, resta del SP-609; i oest, resta de la finca matriu de la qual es segrega aquesta.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Justícia i Administracions Públiques l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Justícia i Administracions Públiques designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 10 de febrer de 2000
  
El conseller d'Economia i Hisenda,
  
VICENTE RAMBLA MOMPLET